
RASEINIŲ RAJONO SAVIVALDYBĖS 10-OJO ŠAUKIMO TARYBOS
BIUDŽETO IR SOCIALINIO EKONOMINIO VYSTYMO
KOMITETO NUOTOLINIO POSĖDŽIO PROTOKOLAS
2026-03-24 Nr. (1.31E)TF-3
Raseiniai
Posėdis įvyko 2026-03-24, 13.00-14.33 val. 
Posėdžio pirmininkė – Vida Ačienė, rajono Savivaldybės tarybos Biudžeto ir socialinio ekonominio vystymo komiteto pirmininkė.
Posėdžio sekretorė – Daiva Daugėlienė, rajono Savivaldybės tarybos posėdžių sekretorė.
Dalyvavo:
Komiteto nariai: Agnė Gustė, Andrius Bautronis, Antanas Kilčauskas ir Vaidas Kuzmarskis. 
Posėdžio kvorumas yra.
Posėdžio pirmininkė pateikė komiteto nariams darbotvarkę, sudarytą iš 9 klausimų.
	Eil.
Nr.
	Sprendimo projekto Nr. ir pavadinimas
	Pranešėjas

	1.
	TP-47 Dėl Raseinių rajono savivaldybės tarybos 2025 m. gruodžio 30 d. sprendimo Nr. TS-347 „Dėl Raseinių rajono savivaldybės 2026-2028 metų strateginio veiklos plano patvirtinimo“ pakeitimo
	Indrė Antanaitienė

	2.
	TP-62 Dėl nekilnojamojo turto mokesčio lengvatos suteikimo UAB „Raseinių šilumos tinklai“
	Dalia Andriulienė

	3.
	TP-63 Dėl 2026 metų Raseinių rajono savivaldybės biudžeto tikslinimo
	Dalia Andriulienė

	4.
	TP-64 Dėl Raseinių rajono savivaldybės 2025-2027 metų strateginio veiklos plano vykdymo 2025 m. ataskaitos patvirtinimo
	Dovilė Antanavičienė

	5.
	TP-66 Dėl pritarimo asociacijos „Raseinių krepšinis“ 2026 metų sporto programos daliniam finansavimui
	Saulė Sitavičienė

	6.
	TP-68 Dėl 2025 metų UAB „Raseinių šilumos tinklai“ metinių finansinių ataskaitų rinkinio ir vadovybės ataskaitos patvirtinimo
	Modestas Globys

	7.
	TP-70 Dėl Raseinių rajono savivaldybės finansinio turto investavimo ir UAB „Raseinių šilumos tinklai“ įstatinio kapitalo didinimo
	Robertas Pareigis

	8.
	TP-71 Dėl Raseinių rajono savivaldybės finansinio turto investavimo ir UAB „Raseinių vandenys“ įstatinio kapitalo didinimo
	Robertas Pareigis

	9.
	TP-72 Dėl kompensavimo už patalpų šildymą Nemakščių bendruomenės santalkai
	Irma Juknevičienė



	Pirmininkė domisi, kokių būtų pasiūlymų dėl darbotvarkės. Pasiūlymų nėra.
	Pirmininkė kviečia balsuoti dėl darbotvarkės.
	BALSAVO: „už“-5 (vienbalsiai). PRITARTA.	
	DARBOTVARKĖ:

1. SVARSTYTA. TP-47 „Dėl Raseinių rajono savivaldybės tarybos 2025 m. gruodžio 30 d. sprendimo Nr. TS-347 „Dėl Raseinių rajono savivaldybės 2026-2028 metų strateginio veiklos plano patvirtinimo“ pakeitimo“.
Pranešėja – Indrė Antanaitienė.
Pranešėja pristatė sprendimo projektą su patikslinimu. A. Bautronis klausia ar pranešėja turi informacijos susijusios su Raseinių hipodromo pardavimu. Vietinio ūkio ir turto valdymo skyriaus vedėja informavo, kad artimiausiu metu planuojama skelbti aukcioną dėl Raseinių hipodromo pardavimo. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
2. SVARSTYTA. TP-62 „Dėl nekilnojamojo turto mokesčio lengvatos suteikimo UAB „Raseinių šilumos tinklai“.
Pranešėja – Dalia Andriulienė.
Pranešėja pristatė alternatyvų sprendimo projektą. V. Ačienė domisi įmonės turto verte nuo kurios ir skaičiuojamas nekilnojamojo turto mokestis. V. Bautronis klausia ar neatleidus nuo minėto mokesčio finansinė našta kitais metais tektų vartotojams. A. Kilčauskas klausia ar atleidus nuo mokesčio būtų peržiūrima šilumos tiekimo kaina. V. Ačienė klausia kur būtų panaudojamos lėšos jei nereikėtų mokėti nekilnojamojo turto mokesčio UAB „Raseinių šilumos tinklai“ direktorius atsakė į pateiktus klausimus. Daugiau klausimų nėra.
Posėdžio pirmininkė siūlo balsuoti dėl sprendimo projekto su alternatyva „sumažinti“.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
3. SVARSTYTA. TP-63 Dėl 2026 metų Raseinių rajono savivaldybės biudžeto tikslinimo“.
Pranešėja – Dalia Andriulienė.
Pranešėja pristatė sprendimo projektą su patikslinimais. A. Bautronis klausia kaip sekasi rinkti biudžeto pajamas. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
4. SVARSTYTA. TP-64 „Dėl Raseinių rajono savivaldybės 2025-2027 metų strateginio veiklos plano vykdymo 2025 m. ataskaitos patvirtinimo“.
Pranešėja – Dovilė Antanavičienė.
Pranešėja pristatė sprendimo projektą. A. Bautronis klausia dėl mokyklų tinklo rodiklio. Pranešėja atsakė, kad rodiklis buvo derintas su Švietimo ir sporto skyriumi. Vyko diskusijos dėl rodiklio. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“ - 4, susilaikė -1. PRITARTA.
5. SVARSTYTA. TP-66 „Dėl pritarimo asociacijos „Raseinių krepšinis“ 2026 metų sporto programos daliniam finansavimui“.
Pranešėja – Saulė Sitavičienė.
Pranešėja pristatė sprendimo projektą. Klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
6. SVARSTYTA. TP-68 „Dėl 2025 metų UAB „Raseinių šilumos tinklai“ metinių finansinių ataskaitų rinkinio ir vadovybės ataskaitos patvirtinimo“.
Pranešėjas – Modestas Globys.
Pranešėjas pristatė sprendimo projektą. A. Bautronis klausia dėl senų katilų keitimo planų. V. Ačienė domisi šilumos tiekimo kainų perskaičiavimu ir derinimu su VERT. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
7. SVARSTYTA. TP-70 „Dėl Raseinių rajono savivaldybės finansinio turto investavimo ir UAB „Raseinių šilumos tinklai“ įstatinio kapitalo didinimo“.
Pranešėjas - Robertas Pareigis.
Pranešėjas pristatė sprendimo projektą. Klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-5 (vienbalsiai). PRITARTA.
8. SVARSTYTA. TP-71 „Dėl Raseinių rajono savivaldybės finansinio turto investavimo ir UAB „Raseinių vandenys“ įstatinio kapitalo didinimo“.
Pranešėjas - Robertas Pareigis.
Pranešėjas pristatė sprendimo projektą. A. Bautronis klausia kokiose gyvenvietėse bus atnaujinti vandens gerinimo įrenginiai taip pat domisi vandentvarkos projektu Nemakščiuose. Taip pat klausia dėl gautų atsakymų iš Raseinių rajono savivaldybės dėl lėšų skyrimo. Vyko diskusijos. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“- 5 (vienbalsiai). PRITARTA.
9. SVARSTYTA. TP-72 „Dėl kompensavimo už patalpų šildymą Nemakščių bendruomenės santalkai“.
Pranešėja – Irma Juknevičienė.
Pranešėja pristatė sprendimo projektą. Pranešėja informavo, kad sprendimo projektui buvo gautos Vyriausybės atstovo pastabos ir pasitarus su teisininkais buvo patikslinant pavadinimą, 1 ir 2 punktą. Pirmininkė klausia kokia kompensavimo susidarytų per metus. A. Bautronis išsako pastabas dėl negauto patikslinto tarybos sprendimo ir klausia kokios buvo Vyriausybės atstovo pastabos. Vyko diskusijos dėl sprendimo projekto. A. Bautronis klausia kodėl negalimas finansavimas per bendruomenių rėmimo programą. A. Bautronis siūlo balsuoti už pradinį sprendimo projektą, nes nebuvo gautas patikslintas projektas. Daugiau klausimų nėra.
Posėdžio pirmininkė siūlo balsuoti dėl sprendimo projekto.
NUTARTA. Pritarti sprendimo projektui.
BALSAVO: „už“-3, susilaikė-2. PRITARTA.

Posėdžio vaizdo ir garso įrašas saugomas. 
Jis pasiekiamas adresu https://e-demokratija.raseiniai.lt/VideoV3/Conference/ 

Posėdžio pirmininkė                                                                                                        Vida Ačienė

Posėdžio sekretorė                                                                                                   Daiva Daugėlienė
